OpenLLM-France/wikimedia huggingface dataset:
# Son Dureta

* Aquest article tracta sobre el barri. Vegeu-ne altres significats a «Hospital Son Dureta».
Son Dureta és un dels barris dels afores de la ciutat de Palma, localitzat al districte de Ponent. Abans es caracteritzava per ser un dels barris amb més trànsit de la ciutat, ja que allà s'hi troba l'hospital de referència de les illes Balears. Però quan aquest hospital va ser reemplaçat pel nou Hospital de Son Espases, el barri va passar a ser molt més tranquil.
Son Dureta limita amb els barris de Son Rapinya, Son Dameto, Son Espanyolet, Son Armadams, Bellver i Sa Teulera.

## Història

A 1950 es plantejà la construcció d'un hospital a l'illa de Mallorca. El lloc escollit per construir el centre mèdic va ser una finca a l'oest de la ciutat, anomenada Son Dureta. Amb la construcció de la Ma-20 (Ronda de circumval·lació de Palma) al final de la dècada de 1980, es començaren a edificar diverses zones residencials properes al centre mèdic com Sa Teulera o, més recentment, un centre comercial amb més de dos cents botigues. L'antic hospital, tancat el 2010 serà parcialment enderrocat i transformat en centre de cures per a persones amb malalties cròniques i residència per a gent gran.

## Transport públic

Es pot arribar amb les següents línies de l'EMT de Palma:
* Línia 5: Es Rafal Nou-Son Dureta
* Línia 29: Ronda Urbana (Actualment Circular Son Espases)
* Línia 46: Gènova-Sant Agustí

## Referències

* ↑ «Baubeginn 2018: Ehemaliges Krankenhaus Son Dureta wird zum Pflegezentrum» (en alemany). Zeitung Mallorca, 27-02-2017.
* ↑ Línies de l'EMT de Palma
# Starlight Banjul

L'Starlight Banjul és un club gambià de futbol de la ciutat de Banjul.
Va ser fundat el 1967 amb el nom Starlight Gunners Football Club.

## Palmarès

* Lliga gambiana de futbol:
** 1980

## Referències

* ↑ Interior thrash Starlight in GFA 2nd Division Opener a thepoint.gm
* ↑ Perfil a foot-base
* ↑ Fundació a rsssf.com
* ↑ «Gambia - List of Champions». rsssf.com. [Consulta: 24 març 2018].
# Stephen Andrew Renvoize

Stephen Andrew Renvoize (n. 1944) és un botànic anglès. Realitza intercanvis d'espècimens amb Kew Gardens. Pertany a la Societat linneana de Londres.

## Honors

En el seu honor s'han anomenat espècies, entre elles:
* (Marcgraviaceae) Schwartzia renvoizei Gir.-Canyes 2004
* (Poaceae) Chusquea renvoizei L.G.Clark 2003
* (Poaceae) Trachypogon renvoizei Catasús 1996

## Referències

* ↑ «The National Archives».
* ↑ «myetymology.com: Latin etymology of renvoizei».
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Su Muy Key

Su Muy Key, nom artístic de Rosa Su López (Ciutat de Mèxic, 1929 − Ciutat de Mèxic, 1951) fou una famosa actriu i artista de burlesque en el Mèxic dels anys 40 i inicis dels 50, d'origen xinès per via paterna. Coneguda com a La Muñequita China. El teatre Tívoli de la capital (avui desaparegut) és on van triomfar artistes com ella i altres (Tongolele, Sátira, Kalantán, Naná, Brenda Conde). Destacava pel seu exotisme la seva sensualitat i el seu personal striptease. També va actuar en pel·lícules. La seva germana era Margo Su, artista i propietària del Teatro Blanquita de Ciudad de México. De nacionalitat mexicana, encara que ella mateixa va manifestar a un periodista que procedia de San Francisco (Estats Units) en realitat va néixer a Ciutat de Mèxic. La seva imatge aparegué al setmanari “ Vea” (amb fotos de Niuglo i fotomuntatge del caricaturista Segura) i el “fotògraf de les estrelles” Armando Herrera la va immortalitzar amb una foto notable. També la va fotografiar Karol molt conegut en el món artístic. Va morir a la capital de Mèxic, víctima d'un fosc crim passional a mans del seu amant Roberto Serna García, editor de la revista “Oiga” que se suïcidà.

## Filmografia

* La bandida (1948) amb Rosa Carmina
* Especialista en señoras (1951)

## Enllaços externs

* En relació a la seva foto a càrrec de Armando Herrera
* Sobre la pel·lícula "La Bandida"
# Skellig Michael

Skellig Michael (Sceilig Mhichíl en irlandès, és a dir, la roca d'en Miquel), també conegut com a Gran Skellig, és una illa rocosa costeruda a uns 15 quilòmetres a l'oest de la costa del comtat de Kerry, Irlanda. És la major de les dues illes Skellig.
Aristòbul de Britànnia va establir una ermita, i es desconeix l'any de fundació del monestir, que s'atribueix a Finnian de Clonard al segle VI, encara que els historiadors ho posen en dubte. La primera referència definitiva a l'activitat monàstica a l'illa és un registre de la mort de "Suibhini de Skelig" que data del segle VIII. L'illa va ser un important centre de vida monàstica dels monjos cristians d'Irlanda, sent atacada pels vikings en 824 en el seu viatge de retorn després d'atacar la costa irlandesa entre Wexford i Cork. Va ser reconeguda per la UNESCO, Patrimoni de la Humanitat el 1996. És un dels monestirs més coneguts, però menys accessibles.
Per l'extrema llunyania de Skellig Michael ha desincentivat els visitants fins fa poc, el lloc és excepcionalment ben conservat. Les condicions espartanes a l'interior del monestir il·lustra l'estil de vida asceta dels primers cristians d'Irlanda. Els monjos vivien en unes cel·les que eren cabanes de volta, construccions de pedra seca, en forma de rusc, situades per sobre dels penya-segats amb parets quasi verticals.
El 2015 s'hi va rodar una part de la pel·lícula Star Wars: Els últims Jedi.

## Referències

* ↑ Lavelle, Des. Skellig: Island Outpost of Europe (en anglès). Dublín: O'Brien Press, 1976, p. 18. ISBN 978-0-905140-26-1. OCLC 1069828382.
* ↑ De Paor, Liam «A Survey of Sceilg Mhichíl» (en anglès). The Journal of the Royal Society of Antiquaries of Ireland, 85, 1955, pàg. 80.
* ↑ Todd, James Henthorn. Rerum Britannicarum Medii Ævi Scriptores, Or, Chronicles and Memorials of Great Britain and Ireland During the Middle Ages (en anglès). vol.48. Longmans, Green, Reader and Dyer, 1867, p. xxxviii.
* ↑ «Sceilg Mhichíl» (en anglès). Centre UNESCO World Heritage. [Consulta: 17 juliol 2019].
* ↑ Bourke, Edward; Hayden, Alan R; Lynch, Ann. Skellig Michael, Co. Kerry: the monastery and south peak : archaeological stratigraphic report : excavations 1986-2010 (en anglès). Dublín: Dept. of Arts, Heritage and the Gaeltacht, 2011.
* ↑ «Irlanda: El paradís dels últims Jedi». Levante-EMV, 01-01-2018. «Els impactants paisatges que ixen a la pel·lícula han estat rodats en l'Illa d'Skelling Michael i la costa atlàntica del país»
# Suero Bermúdez

Suero Bermúdez o Vermúdez, també anomenat Suario, va ser un bisbe de Dume, seu ubicada ja a Mondoñedo, que va viure al voltant de l'any 1015. El seu nom i cognom consten en un document del Monestir de Meira de la següent manera: VI. Kal. Sept. Era L.III. post M. tenente Epsicopatu suo in Sede Dumiense, id est, Suario Vermudiz, que segons Enrique Flórez abans era desconegut. Apunta Flórez també que vers l'any 1022, després de la destrucció de la ciutat de Tui, Bermúdez va assumir de forma titular la diòcesi de Tui, si bé si bé després la diòcesi va ser integrada a l'arquebisbat de Santiago de Compostel·la.

## Referències

* ↑ Flórez, 1764, p. 113.
* ↑ Flórez, 1798, p. 60-61.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XVIII. Madrid: Oficina de la Viuda e Hijo de Marín, 1764.
* Flórez, Enrique. España sagrada: theatro geographico-histórico de la Iglesia de España (en castellà). Tom XXII. Madrid: Oficina de la Viuda e Hijo de Marín, 1798.
# Sneakerheads

Sneakerheads és una sèrie de televisió de comèdia dels Estats Units de 2020 creada per Jay Longino i estrenada el 25 de setembre de 2020 a Netflix.

## Repartiment

* Allen Maldonado com a Devin
* Andrew Bachelor com a Bobby
* Jearnest Corchado
* Matthew Josten
* Yaani King Mondschein
* Justin Lee
* Aja Evans

## Producció
### Desenvolupament

El 17 d'agost de 2020, Netflix va anunciar que la sèrie tindria sis episodis i que s'estrenaria el 25 de setembre de 2020. La sèrie va ser creada per Jay Longino, que també n'és el productor executiu amb Inny Clemons, Justin Killion, Will Gluck, Richard Schwartz, Kevin Mann, Brendan Bragg, Jason Belleville, Rod Grable i Dave Meyers.

### Càsting

Quan es va anunciar la sèrie també es va fer públic que Allen Maldonado, Andrew Bachelor, Jearnest Corchado, Matthew Josten, Yaani King Mondschein, Justin Lee i Aja Evans hi interpretarien papers.

## Referències

* 1 2 3 Petski, Denise. «Netflix Picks Up 'Sneakerheads' Starring Allen Maldonado & Andrew Bachelor From Complex Networks». Deadline Hollywood, August 17, 2020. [Consulta: August 17, 2020].
* ↑ Countryman, Eli. «TV News Roundup: Netflix Announces 'Sneakerheads' Premiere Date». Variety, August 17, 2020. [Consulta: September 10, 2020].
# Susan E. Tracy

Susan Elisabeth Tracy va ser una infermera nord-americana i és considerada una de les fundadores de la teràpia ocupacional.
Susan E. Tracy nascuda el 1878 a Massachusetts, morí el 1928. Va estudiar infermeria al Massachusetts Homeopathic Hospital Nursing School on es va graduar el 1898.
En el seus inicis va treballar com a infermera i va observar que els pacients hospitalitzats que participaven en una activitat estaven millor que els que restaven inactius. Així, el 1906 va organitzar classes de teràpia ocupacional per formar infermeres, a la institució mental Adams Nervine Assylum de Massachusetts. Intentà establir la teràpia ocupacional com una subdiciplina de la infermeria.
El 1912 Tracy va decidir dedicar-se a la Teràpia Ocupacional, obrint un centre experimental per l'estudi de l'ocupació d'invàlids. Allà es va dedicar a ensenyar als pacients i a les infermeres de salut pública. Els seus cursos són considerats com la primera capacitació sistemàtica en Teràpia ocupacional. Publicà el seu primer llibre el 1910, Studies in Invalid Occupation, que es va convertir en el primer llibre als Estats Units sobre Teràpia ocupacional, el qual es va fer servir com a manual de la disciplina fins a la dècada de 1940. Tracy incideix en la importància en què els pacients s'impliquin de manera adequada a les ocupacions i ho fa de manera adequada amb activitats d'acord amb els interesos dels pacients i capacitats. Segons Tracy les ocupacions terapeutiques havien de poseir certa dignitat i sentit pel pacient
Tracy és considerada una de les mares de la Teràpia ocupacional, malgrat que no va assistir el 15 de març de 1917 a la constitució de la National Society for the Promotion of Occupational Therapy, NSPOT, on havia estat convidada.

## Referències generals

* ↑ «Susan E. Tracy» (en anglès). AOTA, 2017. [Consulta: 12 febrer 2020].
* ↑ Quiroga, Virginia AM. Occupational Therapy: The first 30 years 1900 to 1930 (en anglès). Bethesda, MD: American Occupational Therapy Association, 1995, p. 71-89. ISBN 1-56900-025-5.
* ↑ Kielhofner, Gary. Fundamentos conceptuales de la Terapia ocupacional. Médica Panamericana, 2006, p. 38. ISBN 9789500612586.
* ↑ MONTAÑO, María Ángeles Pastor. La fundación de la NSPOT el 1917: el inicio de la terapia ocupacional como profesión. Revista electrónica de terapia ocupacional Galicia, TOG, 2017, no 26, p. 28. https://dialnet.unirioja.es/servlet/articulo?codigo=6273882
* ↑ Hopkins, Helen L. Willard Spackman Terapia ocupacional (en castellà). 8ª edición. Madrid: Médica Panamericana, 1998, p. 28-29. ISBN 84-7903-260-X.

## Bibliografia ampliada

* ↑ Rubio Ortega, Cristina «Susan E. Tracy la enfermera que impulsó la terapia ocupacional». TOG (A Coruña), 12, 21, 2015.
# Swami

Swami o svami (en sànscrit: स्वामी svāmī [sʋaːmiː]) és un títol de l'hinduisme que s'atorga s'atorga a persones de vida austera, ascetes, que es dediquen a l'ensenyament o a la predicació. És especialment per ascetes o ioguis que s'han iniciat en un orde religiós monàstic fundat per algun mestre religiós. Hom creu que va ser utilitzat originalment per als que van ser iniciats pel moviment Advaita Vedanta, iniciat per Adi Xankara. La majoria dels estudiosos de Vedanta utilitzen el terme Swami. També és un títol donat a persones reconegudes com a docents o instructors espirituals.
El significat de l'arrel sànscrita de la paraula és "un que és un amb el seu jo" ("Swa" significa a si mateix). L'ús d'aquesta paraula no és només per a un iogui sinó també per a un religiós guru, amb deixebles o sense.
En bengalí, la paraula (pronunciada [ʃami]), tot i portar el seu significat original, té un doble significat de "marit". La paraula també significa "marit" en malai, on s'escriu "Suami". "Swami" també significa "marit" a Khmer i Odiya. La paraula tailandesa per al marit, sami (สามี), també és un derivat de la paraula swami.

## Referències

* ↑ Rodríguez Santidrián, Pedro. «Swami». A: Diccionario de las religiones. Madrid: Alianza, 1994, p. 397. ISBN 84-7838-400-6.
* ↑ «TERMCAT. – Diccionari de religions». [Consulta: 9 novembre 2017].
* ↑ Huet, Gérard. «Sanskrit Heritage Dictionary». [Consulta: 9 novembre 2017].
* ↑ 1951-, Sullivan, Bruce M.,. The A to Z of Hinduism. New Delhi: Vision Books, 2003. ISBN 8170945216.
* ↑ «swami | Origin and meaning of swami by Online Etymology Dictionary» (en anglès). [Consulta: 9 novembre 2017].
* ↑ Paramhamsa, Yogananda. Autobiografia d'un iogui.
* ↑ «Carian Umum» (en anglès). [Consulta: 9 novembre 2017].
# Soliva

«Soliva» té aquests significats:
Toponímia:
* Soliva (Areny de Noguera), despoblat del municipi d'Areny de Noguera (Baixa Ribagorça)
* Soliva (Maçanet de la Selva), entitat de població del municipi de Maçanet de la Selva (Selva)
Biografies:
Altres:
# Sweet Springs

Sweet Springs és una població dels Estats Units a l'estat de Missouri. Segons el cens del 2000 tenia 1.628 habitants.

## Demografia

Segons el cens del 2000, Sweet Springs tenia 1.628 habitants, 612 habitatges, i 417 famílies. La densitat de població era de 388 habitants per km².
Dels 612 habitatges en un 33,7% hi vivien nens de menys de 18 anys, en un 57,4% hi vivien parelles casades, en un 6,7% dones solteres, i en un 31,7% no eren unitats familiars. En el 28,8% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,7% tenia menys de 18 anys, un 6,8% entre 18 i 24, un 25,6% entre 25 i 44, un 22,2% de 45 a 60 i un 19,7% 65 anys o més.
L'edat mediana era de 39 anys. Per cada 100 dones de 18 o més anys hi havia 88,8 homes.
La renda mediana per habitatge era de 33.819 $ i la renda mediana per família de 41.563 $. Els homes tenien una renda mediana de 28.942 $ mentre que les dones 19.318 $. La renda per capita de la població era de 14.126 $. Entorn del 6,2% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sweet Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sweet Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Sopèrs

Sopèrs (en francès Soupex) és un municipi del departament de l'Aude a la regió francesa d'Occitània.
# Supercopa belga de futbol

La Supercopa belga de futbol és una competició futbolística que es disputa a partit únic entre el campió de la lliga i la copa de la temporada anterior. Si ambdós clubs coincideixen, el finalista de copa disputa la competició. Es disputa a l'estadi del campió de lliga des del 2004, mentre que amb anterioritat es disputà a l'estadi Roi Baudouin. S'inicià el 1979, no celebrant-se el 1989.

## Historial

En negreta el club campió. Entre parèntesis els llençaments de penal
| Any | Campió de Lliga | Campió de Copa (o finalista) | Marcador |
| 1979 | Beveren | Beerschot | 1–1 (3–2) |
| 1980 | Club Brugge | Beveren | 1–1 (4–3) |
| 1981 | RSC Anderlecht | Standard | 0–0 (1–3) |
| 1982 | Standard | Waregem | 2–3 |
| 1983 | Standard | Beveren | 1–1 (5–4) |
| 1984 | Beveren | K.A.A. Gent | 5–1 |
| 1985 | RSC Anderlecht | Cercle Brugge | 2–1 |
| 1986 | RSC Anderlecht | Club Brugge | 0–1 |
| 1987 | RSC Anderlecht | KV Mechelen | 1–1; 2–0 |
| 1988 | Club Brugge | RSC Anderlecht | 1–0 |
| 1989 | KV Mechelen | RSC Anderlecht | — |
| 1990 | Club Brugge | RFC Liége | 2–2 (7–6) |
| 1991 | RSC Anderlecht | Club Brugge | 3–3 (5–6) |
| 1992 | Club Brugge | Antwerp | 1–1 (4–1) |
| 1993 | RSC Anderlecht | Standard | 3–0 |
| 1994 | RSC Anderlecht | Club Brugge | 1–3 |
| 1995 | RSC Anderlecht | Club Brugge | 2–1 |
| 1996 | Club Brugge | Cercle Brugge | 5–2 |
| 1997 | Lierse SK | Germinal Ekeren | 1–0 |
| 1998 | Club Brugge | KRC Genk | 2–1 |
| 1999 | KRC Genk | Lierse SK | 1–3 |
| 2000 | RSC Anderlecht | KRC Genk | 3–1 |
| 2001 | RSC Anderlecht | Westerlo | 4–1 |
| 2002 | KRC Genk | Club Brugge | 0–2 |
| 2003 | Club Brugge | La Louvière | 1–1 (5–4) |
| 2004 | RSC Anderlecht | Club Brugge | 0–2 |
| 2005 | Club Brugge | Germinal Beerschot | 1–1 (4–2) |
| 2006 | RSC Anderlecht | Zulte-Waregem | 3–1 |
| 2007 | RSC Anderlecht | Club Brugge | 3–1 |
| 2008 | Standard | RSC Anderlecht | 3-1 |
| 2009 | Standard | Genk | 2-0 |
| 2010 | RSC Anderlecht | K.A.A. Gent | 1-0 |
| 2011 | Genk | Standard | 1-0 |
| 2012 | RSC Anderlecht | Lokeren | 3-2 |
| 2013 | RSC Anderlecht | Genk | 1-0 |
| 2014 | RSC Anderlecht | Lokeren | 2-1 |
| 2015 | K.A.A. Gent | Club Brugge | 1–0 |
| 2016 | Club Brugge | Standard | 2-1 |
| 2017 | RSC Anderlecht | Zulte-Waregem | 2–1 |
| 2018 | Club Brugge | Standard | 2-1 |
| 2019 | Genk | Mechelen | 3-0 |
| 2020 | Club Brugge | Antwerp | — |
| 2021 | Club Brugge | Genk | 3-2 |
| 2022 | Club Brugge | K.A.A. Gent | 1-0 |
| 2023 | Antwerp | Mechelen | 1–1 (5–4) |

## Notes

* ↑ Disputat en dos partits.
* ↑ No disputat.
* ↑ Aturat al descans (0–0) per severa pluja el 22 de juliol. Es repetí el partit el 20 de desembre.
* ↑ No disputat per la Pandèmia de COVID-19.

## Referències

* 1 2 3 Stokkermans, Karel. «Belgium - List of Super Cup Finals». Rec.Sport.Soccer Statistics Foundation. [Consulta: 27 juliol 2023].

## Enllaços externs

* (anglès) Història del futbol belga Arxivat 2009-02-14 a Wayback Machine.
# Tassiló I

Tassilo I († 609) fou el segon duc de Baviera (590-609), de la família dels agilolfings, probablement fill de Garibald I, duc de Baviera, i de Waldrada.

## Filiació

Cap document dona el nom del pare de Tassilo I, però com que fou el pare de Garibald II i va succeir a Garibald I, que tenia altres fills, es suposa que era el fill gran de Garibald I.

## Biografia

L'única cosa que sabem sobre aquest duc és a través de Pau el Diaca, en la seva Historia Langobardorum, on l'esmenta només dues vegades, l'any 590, quan Khildebert II, rei d'Austràsia, el va designar com a "rei" de Baviera, i el 609, quan va morir en lluita contra els eslaus que havien envaït Baviera. El seu nomenament va posar fi a la guerra contra els francs que s'havia iniciat en temps del rei/duc Garibald I (probable pare de Tassiló) a causa de l'aliança matrimonial que aquest Garibald havia fet amb els longobards i a la que s'oposava el rei d'Austràsia. No se sap si Garibald va morir o fou deposat el que no permet establir amb seguretat la relació entre Garibald i Tassiló que en tot cas, si no era el seu fill, era un parent proper. El nomenament de Tassiló per Khildebert mostra que aleshores Baviera estava o va passar sota control dels francs.

## Descendència

D'una esposa desconeguda va tenir un fill, Garibald II († 640), que el va succeir.

## Referències

* Störmer, Wilhelm. "Die Baiuwaren: Von der Völkerwanderung bis Tassilo III." pp 64 – 66, Verlag C. H. Beck, 2002, ISBN 3-406-47981-2.
* Pau el Diaca, Historia Longobardorum: llibre 4, cap. VII
# Sumbing

El Sumbing, mont Sumbing o Gunung Sumbing és un estratovolcà actiu que es troba al centre de l'illa de Java, Indonèsia. S'eleva fins als 3.371 msnm i és la tercera muntanya més alta de l'illa de Java, després del mont Semeru i el mont Slamet. Té una prominència de 2.577 metres. Junt amb el seu veí, el mont Sindoro, forma uns cims bessons. L'última erupció registrada va tenir lloc el 1730.

## Referències

* 1 2 «Global Volcanism Program | Sumbing» (en anglès). [Consulta: 12 octubre 2021].
* ↑ "Indonesian high-prominence peaks". Peaklist.org.
# Sylvia Pinel

Sylvia Pinel (Sent Joan lo Nòu, Alta Garona, 28 de setembre de 1977) és una política francesa, membre del Partit Radical d'Esquerra i diputada de Tarn i Garona entre 2007 i 2012, reelegida a aquesta última data.
Diplomada en Dret, litigis i arbitratge i dret fonamental i europeu, ha estat successivament Ministra delegada i després Ministra d'Artesania, Comerç i Turisme als governs primer i segon de Jean-Marc Ayrault i Ministra d'Habitatge i Igualtat Territorial dels governs Valls I i II (2014-2016).
El 17 de febrer de 2016, Sylvia Pinel va succeir Jean-Michel Baylet com a presidenta del PRG, fins que el 2017 Guillaume Lacroix esdevingué president del partit.
Fou una de les signatàries, l'1 de setembre de 2019, d'una carta de 52 membres de l'Assemblea Nacional francesa contra la repressió espanyola a Catalunya.

## Referències

* ↑ «Le PRG soutient Valls contre ceux qui veulent "lui nuire"» (en francès). L'Obs, 21-08-2013. [Consulta: 13 agost 2021].
* ↑ «Mme Sylvia Pinel - Mandat clos - Tarn-et-Garonne (2e circonscription)». Assemblée nationale. [Consulta: 31 juliol 2022].
* 1 2 «Sylvia Pinel, nouvelle ministre déléguée au commerce et au tourisme» (en francès). Le Monde, 16-05-2012.
* ↑ Royal, Montebourg, Hamon... l'équation risquée de Manuel Valls, Le Monde, 2 avril 2014
* ↑ Galéron, Florine. «Sylvia Pinel, l'impénétrable présidente du PRG» (en francès). La Tribune, 11-04-2016. [Consulta: 13 agost 2021].
* ↑ «Le PRG choisit son nouveau président» (en francès). La Depeche, 22-09-2019. [Consulta: 13 agost 2021].
* ↑ «Cinquanta-dos diputats francesos signen una carta contra la repressió espanyola a Catalunya». Vilaweb. [Consulta: 1r setembre 2019].

## Enllaços externs

* «Sylvia Pinel», a Sycomore, base de dades dels Diputats de l'Assemblea Nacional (França)
* Sylvia Pinel